kalixlouiis/myanmar-wikipedia-corpus huggingface dataset:
တက်ကြွသောလှုပ်ရှားမှု ဟာသအမျိုးအစားအောင်မြင်မှု- 1980–1987 Willie Chan (ဝီလီချန်း) သည် Jackie's (ဂျက်ကီ)၏ ကိုယ်ရေးကိုယ်တာဆိုင်ရာမန်နေဂျာနှင့် ကုမ္ပဏီသူငယ်ချင်း ဖြစ်လာခဲ့ပြီး နှစ်ပေါင်း 30 ကျော်တိုင်အောင် ထိုအတိုင်းဆက်လက် တည်ရှိနေခဲ့သည်။
သူသည် Chan's (ချန်း)၏ အပြည်ပြည်ဆိုင်ရာ အသက်မွေးမှုလုပ်ငန်းကို စတင်ရာတွင်အရေးပါပြီး 1980 နှစ်များတွင် American film industry (အမေရိကန် ရုပ်ရှင်လုပ်ငန်း) အတွင်းသို့ သူ၏ပထမဆုံးချဉ်းနင်း ဝင်ရောက်မှုများ ဖြင့်စတင်ခဲ့သည်။
သူ၏ပထမဦးဆုံးသော Hollywood(ဟောလီဝုဒ်) ရုပ်ရှင်မှာ1980 တွင် ရိုက်ကူးခဲ့သော Battle Creek Brawl (ချောင်းငယ်အတွက် ရန်ပွဲမှ စစ်ပွဲ) ဖြစ်သည်။
Chan (ချန်း)သည် ထို့နောက်တွင် 1981၌ရိုက်ကူးခဲ့သော The Cannonball Run (အမြောက်ဆန် လမ်းကြောင်း) ရုပ်ရှင်တွင် အရေးမပါသောအခန်းမှပါဝင်ခဲ့ပြီး၊ ထိုရုပ်ရှင်သည် တစ်ကမ္ဘာလုံးတွင် စုစုပေါင်း အမေရိကန်ဒေါ်လာ သန်း 100 ရရှိသည်။
အခြေကျနေပြီဖြစ်သော Burt Reynolds (ဘတ် ရေးနိုး(စ်)) ကဲ့သို့သော အမေရိကန် သရုပ်ဆောင်များကို နှစ်သက်သည့် ပရိသတ်များ၏ အဓိကအားဖြင့် မသိကျေးကျွန်ပြုခြင်းကို ခံရသော်လည်း ရုပ်ရှင်အပြီးတွင်ဖော်ပြသော ပါဝင်သူများအမည်စာရင်း ဖလင်အပိုင်းအစများသည် Chan(ချန်း) အား အထင်ကြီး အားကျခြင်းဖြစ်စေပြီး သူ၏နောက်ရိုက်ကူးသော ရုပ်ရှင်များတွင် ထိုစက်ကိရိယာကို ထည့်သွင်းရန် သူ့အားလှုံ့ဆော်ပေးခဲ့သည်။
1985 တွင်ရိုက်ကူးသော The Protector (ကာကွယ်ပေးသူ) ရုပ်ရှင်၏ စီးပွားရေးအရအောင်မြင်မှု မရရှိသည့် နောက်တွင် Chan(ချန်း)သည် အမေရိကန်ဈေးကွက်သို့ ထိုးဖောက်ဝင်ရောက်ရန်ဟူသော သူ၏ ကြိုးစားမှုများကို ယာယီစွန့်လွှတ်ခဲ့ပြီး Hong Kong films (ဟောင်ကောင် ရုပ်ရှင်ထုတ်လုပ်ရေး) ဆီသို့ သူ၏အာရုံစိုက်မှုကို ပြန်လည်လှည့်လည်ခဲ့သည်။
ဟောင်ကောင်သို့ ပြန်ရောက်ပြီးနောက်တွင်The Young Master (ငယ်ရွယ်သော သခင်) (1980) နှင့် Dragon Lord (နဂါးမင်းကြီး) (1982) တို့အပါအဝင် အကျိုးအမြတ်များသော ဂျပန်ဈေးကွက်တွင် အစောပိုင်းအောင်မြင် မှုများနှင့်အတူ Chan's (ချန်း) ၏ ရုပ်ရှင်များသည် အာရှအရှေ့ပိုင်း ရှိပရိသတ်အများစုထံသို့ စတင်ရောက် ရှိခဲ့သည်။
The Young Master (ငယ်ရွယ်သော သခင်) သည် Bruce Lee (ဘရု(စ်)လီ) ၏ ယခင် ရုပ်ရှင်လက်မှတ် အရောင်းစံချိန်များထက် ကျော်လွန်ခဲ့ပြီး Chan (ချန်း) အား ဟောင်ကောင် ရုပ်ရှင်လောက၏ ထိပ်တန်းကြယ်တစ်ပွင့်အဖြစ် စတင်စေခဲ့သည်။
Chan (ချန်း)သည် သူ၏အော်ပရာကျောင်းမှ သူငယ်ချင်းများဖြစ်သော Sammo Hung (ဆာမို ဟန်)နှင့် Yuen Biao (ယူအန် ဘာရီအို) တို့နှင့်အတူ တက်ကြွသောလှုပ်ရှားမှု ဟာသရုပ်ရှင်အများအပြားကို ထုတ်လုပ်ခဲ့သည်။
1983 တွင် Project A (ပရိုဂျက် အေ) ဇာတ်ကားတွင် ထိုသုံးယောက်သည် ပူးတွဲသရုပ်ဆောင်ခဲ့ပြီး ၎င်းရုပ်ရှင်သည်တတိယအကြိမ်မြောက်နှစ်စဉ် Hong Kong Film Awards(ဟောင်ကောင်ရုပ်ရှင်ထူးချွန်ဆုပေးပွဲ အခမ်းအနား) တွင် အကောင်းဆုံး တက်ကြွသောလှုပ်ရှားမှု ဒီဇိုင်းဆုကို ရရှိခဲ့သည်။
နောက်နှစ်နှစ်အပြီးတွင် "ညီနောင်သုံးဖော်" သည် Wheels on Meals (အစားအစာပေါ်မှ ဘီးများ) နှင့် Lucky Stars (ကံကောင်းသော ကြယ်ပွင့်များ) မူလသုံးတွဲဇာတ်အော်ပရာဇာတ်လမ်းတွင် ပါဝင်ခဲ့ကြသည်။
1985 တွင် Chan(ချန်း) သည် ပထမဆုံးသော Police Story (ရဲဇာတ်လမ်း) ရုပ်ရှင်ကို ရိုက်ကူးခဲ့သည်။
၎င်းရုပ်ရှင်သည် အမေရိကန်ဩဇာ လွှမ်းမိုးမှုရှိသော တက်ကြွသောလှုပ်ရှားမှုရှိသည့် ဟာသဇာတ်လမ်းဖြစ်ပြီး Chan (ချန်း) သည် သူ၏ကိုယ်ပိုင် စတန့်များကို လုပ်ဆောင်ခဲ့သည်။
၎င်းကို 1986 ဟောင်ကောင်ရုပ်ရှင်ထူးချွန်ဆုပေးပွဲ အခမ်းအနားတွင် " အကောင်းဆုံးရုပ်ရှင်" အဖြစ် သတ်မှတ်ခြင်း ခံခဲ့ရသည်။
1987 တွင် Armour of God (ဘုရားသခင်၏ ချပ်ဝတ်တန်ဆာ) ရုပ်ရှင်၌ Indiana Jones (အင်ဒီရာနာ ဂျုံး(စ်)) ၏ဇာတ်ကောင်စရိုက် ဟန်ရှိသော "အာရှ သိမ်းငှက်"ကို Chan(ချန်း) သရုပ်ဆောင်ခဲ့သည်။
ထိုရုပ်ရှင်သည် Chan's(ချန်း) ၏ ယနေ့တိုင်အောင် အကြီး မားဆုံးသော ပြည်တွင်းလက်မှတ် အရောင်းဆိုင်ရာ အောင်မြင်မှုဖြစ်ပြီး စုစုပေါင်း ဟောင်ကောင်ဒေါ်လာ 35 သန်းကျော် ရရှိခဲ့သည်။
ချီးကျူးဂုဏ်ပြုခြင်းခံရသော နောက်ဆက်တွဲဇာတ်လမ်းများနှင့် ဟောလီးဝုဒ် အောင်မြင်မှုများ- 1988–1998 thumb|ဟောလိဝုဒ် ကျော်ကြားမှု အထိမ်းအမှတ် လျှောက်လမ်းပေါ်ရှိ ဂျက်ကီချန်း၏ ကြယ် 1988 တွင် Chan(ချန်း)သည် Dragons Forever (ထာဝရ နဂါးများ) ရုပ်ရှင်တွင် Sammo Hung (ဆာမို ဟန်)နှင့် Yuen Biao (ယူအန် ဘာရီအို) တို့နှင့်အတူ ယနေ့အထိတိုင်အောင် နောက်ဆုံးအကြိမ်အဖြစ် သရုပ်ဆောင်ခဲ့သည်။
Hung (ဟောင်း) သည် Corey Yuen (ကိုရေး ယူအန်) နှင့်အတူ ဒါရိုက်တာလုပ်ခဲ့ပြီး Yuen Wah (ယူအန် ဝါ) သည် လူကြမ်းအဖြစ် ရုပ်ရှင်ထဲတွင် သရုပ်ဆောင်ခဲ့သည်။
၎င်းတို့နှစ်ဦးစလုံးသည် တရုတ်ဇာတ်လမ်းများ အထူးပညာရပ်သင်တန်းကျောင်းမှ ဘွဲ့ရရှိသူများဖြစ်သည်။
1980 နှောင်းပိုင်းနှစ်များနှင့် 90 အစောပိုင်းနှစ်များတွင် Chan (ချန်း)သည် Police Story 2 (ရဲဇာတ်လမ်း 2) နှင့်စတင်၍ အောင်မြင်သောနောက်ဆက်တွဲဇာတ်လမ်း အများအပြားတွင်သရုပ်ဆောင်ခဲ့ပြီး ထိုဇာတ်လမ်းသည် 1989 Hong Kong Film Awards (ဟောင်ကောင်ရုပ်ရှင်ထူးချွန်ဆုပေးပွဲ အခမ်းအနား) တွင် အကောင်းဆုံး တက်ကြွလှုပ်ရှားမှု စီစဉ်ဖန်တီးခြင်း အတတ်ဆိုင်ရာဆုကို ရရှိခဲ့သည်။
၎င်းသည် 1993 Golden Horse Film Festival (ရွှေရောင်မြင်းရုပ်ရှင်ပွဲတော်) တွင် အကောင်းဆုံးသရုပ်ဆောင်ဆုကို Chan (ချန်း) ရရှိခဲ့သည့် Armour of God II (ဘုရားသခင်၏ ချပ်ဝတ်တန်ဆာII)- Operation Condor (လင်းတအကြီးစားစစ်ဆင်ရေး) နှင့် Police Story 3 (ရဲဇာတ်လမ်း 3) တို့နောက်တွင်ဖြစ်သည်။
Time Magazine's (တိုင်း(မ်)(စ်) မဂ္ဂဇင်း) ၏ အမြဲတမ်းရုပ်ရှင် 100 စာရင်းတွင်ပါဝင်သည့် 1994 တွင်ရိုက်ခဲ့သော Drunken Master II (အရက်မူးနေသောသခင် II) ရုပ်ရှင်တွင် Chan(ချန်း) သည် သူ၏ဇာတ်ဆောင်အခန်းအား Wong Fei-hung (ဝေါင် ဖီဟောင်း) အဖြစ်ပြန်လည်အသက်ဝင် စေခဲ့သည်။
အခြားနောက်ဆက်တွဲ ဇာတ်လမ်းတစ်ခုဖြစ်သည့် Police Story 4 (ရဲဇာတ် လမ်း 4)- First Strike (ပထမ တိုက်ခိုက်မှု) သည် Chan(ချန်း) အတွက် ပြည်တွင်း ရုပ်ရှင်လက်မှတ်အရောင်း အောင်မြင်မှုများနှင့် နောက်ထပ်ဆုများကို ရရှိစေခဲ့သော်လည်း နိုင်ငံခြားဈေးကွက်များတွင်မူ အခကြေးငွေ ကောင်းမွန်စွာ ရရှိခြင်းမရှိပါ။
Jackie Chan (ဂျက်ကီ ချန်း) သည် သူ၏ Hollywood (ဟောလီဝုဒ်) ရည်မှန်းချက်များကို 1990 နှစ်များတွင် ပြန်လည်ဆန်းသစ်စေခဲ့သော်လည်း ဟောလီဝုဒ်ရုပ်ရှင်များတွင် လူကြမ်းအဖြစ် သရုပ်ဆောင်ရန် အစောပိုင်းကမ်းလှမ်းချက်များကို အနာဂတ် သရုပ်ဆောင်အခန်းများတွင် ထိုလူကြမ်းအခန်းများသာ သရုပ်ဆောင်ရမည့် အခြေအနေကို ရှောင်ရှားရန်အတွက် လက်မခံခဲ့ပေ။
ဥပမာအားဖြင့် Demolition Man (ချေဖျက်ခြင်းခံရသည့် လူ) ခေတ်ရှေ့ပြေးလွန်းသောရုပ်ရှင်တွင် တရားခံတစ်ဦးဖြစ်သည့် Simon Phoenix (ဆိုင်မွန် ဖီးနစ်(စ်)) နေရာတွင် သရုပ်ဆောင်ရန် Sylvester Stallone (ဆိုင်ဗက်(စ်)တာ စတာလုန်း)သည် Chan (ချန်း)အား ကမ်းလှမ်းခဲ့သည်။
Chan(ချန်း) သည် ငြင်းပယ်ခဲ့ပြီး Wesley Snipes (ဝက်(စ်)လီ ဆနိုက်(ဖ်)) သည်ထိုသရုပ်ဆောင်အခန်းကို တာဝန်ယူ ခဲ့သည်။
.Chan(ချန်း) သည် တစ်ကမ္ဘာလုံး အနှံ့ဖြန့်ချိခဲ့သော Rumble in the Bronx (ရှုတ်ချသံများ မြည်ဟည်းခြင်း) ရုပ်ရှင်နှင့်အတူ မြောက်အမေရိကဈေးကွက်တွင် 1995 ၌ခြေကုပ်တစ်ခုကို စတင်တည်ထောင်ရာတွင် နောက်ဆုံး၌ အောင်မြင်ခဲ့ပြီး ဟောင်ကောင်ရုပ်ရှင် အောင်မြင်ကျော်ကြားသူများအတွက် ရှားရှားပါးပါးဖြစ်သည့် အရူးအမူးစွဲလန်းမှုကို အမေရိကန်ပြည်ထောင်စုတွင် ရရှိခဲ့သည်။
Rumble in the Bronx (ရှုတ်ချသံများ မြည်ဟည်းခြင်း) ၏အောင်မြင်မှုသည် 1996 တွင် အမေရိကန် ပြည်ထောင်စု၌ ဖြန့်ချိခဲ့သော အထူးရဲခေါင်းစဉ် အောက်ရှိ Police Story 3 (ရဲဇာတ်လမ်း 3) ဖြန့်ချိခြင်းကို ဦးတည်စေခဲ့ပြီး၊ ၎င်းသည် စုစုပေါင်း အမေရိကန် ဒေါ်လာ 16,270,600 ရရှိခဲ့သည်။
Jackie's (ဂျက်ကီ)၏ ပထမဦးဆုံးသော ကြီးမားသည့် လူကြိုက်အများဆုံး ရုပ်ရှင်အောင်မြင်မှုသည် 1998 တွင်ရိုက်ကူးသော Rush Hour(လမ်းသွားလမ်းလာ ရှုပ်ထွေးသော ရုံးတက် ရုံးဆင်းချိန်) တက်ကြွသောလှုပ်ရှားမှု ဟာသဇာတ်လမ်းတွင် ရဲဇာတ်ကောင်အဖြစ်Chris Tucker (ခရစ်(စ်) တာ့ကာ) နှင့် ပူးတွဲသရုပ်ဆောင်ခြင်းဖြစ်ပြီး အမေရိကန်ပြည်ထောင်စု တစ်ခုတည်းတွင်ပင် စုစုပေါင်း အမေရိကန် ဒေါ်လာ 130 သန်းရရှိခဲ့သည်။
ထိုရုပ်ရှင်သည် Jackie Chan (ဂျက်ကီး ချန်း) အားဟောလီဝုဒ်တွင် ကြယ်တစ်ပွင့် ဖြစ်စေခဲ့သည်။
ကျော်ကြားမှု စတန့်တစ်ခုအနေဖြင့် Jackie (ဂျက်ကီ)သည် သူ၏ ကိုယ်တိုင်ရေး အတ္ထုပ္ပတ္တိကို Jeff Yang (ဂျက်(ဖ်) ယန်) နှင့်အတူ ပူးပေါင်း၍ ရေးခဲ့ပြီး I Am Jackie Chan (ကျွန်ုပ်သည် ဂျက်ကီချန်းဖြစ်သည်) ဟု ခေါင်းစဉ်ပေးခဲ့သည်။
ပြဇာတ်၊ ဇာတ်ညွှန်းရေးသားခြင်းနှင့် ဟောလီဝုဒ်တွင် အောင်မြင်ကျော်ကြားမှု- 1999– မှယခုအထိတိုင်ဖြစ်သည်။
1998 တွင် Chan (ချန်း) သည် Golden Harvest (ရွှေရောင် အကျိုးဆက်) အတွက် သူ၏နောက်ဆုံးရုပ်ရှင် ဖြစ်သော Who Am I? (ငါဘယ်သူလဲ) ရုပ်ရှင်ကို ထုတ်လုပ်ခဲ့သည်။
1999 တွင် Golden Harvest (ရွှေရောင် အကျိုးဆက်) မှထွက်ခွာပြီးနောက် သူသည် ကိုယ်ရေးကိုယ်တာ ဆက်သွယ်ခြင်းများကို အာရုံထားသည့် အချစ်ဟာသ ဇာတ်လမ်းတစ်ခုဖြစ်သော Gorgeous (ခမ်းနားထည်ဝါသော) ရုပ်ရှင်ကို ထုတ်လုပ်ခဲ့သည်။
[31] Chan(ချန်း)သည် ထို့နောက်တွင် Jackie Chan Stuntmaster (ဂျက်ကီချန်း စတန့်မင်းသား) ဟုခေါ်သည့် PlayStation (ပလေး စတေရှင်) ဂိမ်းကို 2000 တွင်ကူညီ၍ ဖန်တီးခဲ့ပြီး သူ၏အသံကို ငှားရမ်းခြင်းနှင့် လှုပ်ရှားမှု ဖမ်းယူခြင်းတို့ကို သရုပ်ဆောင်ခဲ့သည်။
Rob-B-Hood(ရော်-ဘီ-ဟုဒ်) ဇာတ်လမ်း 2000 ခုနှစ်တွင် Shanghai Noon (ရှန်ဟိုင်း မွန်းတည့်ချိန်) ၊ 2001 ခုနှစ်တွင် Rush Hour 2 (လမ်းသွားလမ်း လာရှုပ်ထွေးသော ရုံးတက်ရုံးဆင်းချိန်) နှင့် 2003 ခုနှစ်တွင် Shanghai Knights (ရှန်ဟိုင်း သူရဲကောင်းများ) တို့ဖြင့် နောက်ထပ်အောင်မြင်မှုများ ရရှိခဲ့သော်လည်း သရုပ်ဆောင်အခန်းကန့်သတ်ချက်ရှိသော အပိုင်းအခြား နှင့်ရုပ်ရှင်ရိုက်ကူးခြင်း လုပ်ငန်းစဉ်အပေါ်တွင် ထိန်းချုပ်မှုမရှိခြင်းနှင့်ပတ်သက်၍ Chan (ချန်း) သည် ဟောလီဝုဒ်တွင် အဆင်မပြေဖြစ်လာခဲ့သည်။
2003 ခုနှစ်တွင် ရုပ်ရှင်လုပ်ငန်းမှ Golden Harvest's (ရွှေရောင် အကျိုးဆက်) နုတ်ထွက်ခြင်းကို တုံ့ပြန်သည့်အနေဖြင့် Chan (ချန်း)သည် သူ၏ကိုယ်ပိုင်ရုပ်ရှင် ထုတ်လုပ်သည့် ကုမ္ပဏီဖြစ်သော JCE Movies Limited (Jackie Chan Emperor Movies Limited) (ဂျက်ကီချန်းအင်ပါယာ ရုပ်ရှင် လီမီတက်) ကို Emperor Multimedia Group (EMG) (အင်ပါယာ မာတီမီဒီယာ ဂရုပ်) နှင့်တွဲဖက်ပြီး စတင်ခဲ့သည်။
လက်မှတ်အရောင်းရုံများတွင် ဆက်လက်၍ အောင်မြင်နေစဉ် သူ၏ရုပ်ရှင်များသည် ထူးခြားကောင်းမွန်သော ရိုက်ကွင်းများကို တိုး၍ရိုက်ကူးသည်- ဥပမာများမှာ New Police Story (ရဲဇာတ်လမ်းအသစ်) (2004)၊ The Myth (ဒဏ္ဍာရီ) (2005) နှင့် ပေါက်သွားသော ရုပ်ရှင်ဖြစ်သည့် Rob-B-Hood (ရော်-ဘီ-ဟုဒ်) (2006) တို့ဖြစ်သည်။
Chan's (ချန်း) ၏နောက်ဖြန့်ချိခြင်းသည် 2007 ဩဂုတ်လတွင် Rush Hour 3 (လမ်းသွားလမ်းလာရှုပ်ထွေး သော ရုံးတက်ရုံးဆင်းချိန် 3) ဖြစ်သည်။
၎င်းသည် စုစုပေါင်း အမေရိကန်ဒေါ်လာ 255 သန်း ရရှိခဲ့သည်။
မည်သို့ပင်ဆိုစေကာမူ၊ ထိုရုပ်ရှင်သည် ဟောင်ကောင်တွင် ၎င်း၏အဖွင့် စနေ၊ တနင်္ဂနွေ ရက်များအတွင်းတွင် ဟောင်ကောင် ဒေါ်လာ စုစုပေါင်း 3.5 သန်းသာ ရရှိခဲ့သည်။
ထင်ရှားကျော်ကြားသောရုပ်ရှင်များ Chan's (ချန်း) နှင့် တရုတ် ကွန်ဖူးမင်းသား Jet Li (ဂျက်လီ) တို့ ပထမဦးဆုံးအကြိမ် အတူတကွ ရိုက်ကူးသည့် The Forbidden Kingdom (တားမြစ်ထားသော မင်းနေပြည်တော်) ရုပ်ရှင်သည် ၂၀၀၇ ဩဂုတ်လ ၂၄ ရက်တွင်ပြီးစီးခဲ့ပြီး 2008 ဧပြီလတွင် ဖြန့်ချိခဲ့သည်။
Chan (ချန်း) သည် ၂၀၀၈ ဇွန်လတွင်ဖြန့်ချိခဲ့သော DreamWorks Animation (အိပ်မက်ဖန်တီးရှင် ကာတွန်းရုပ်ရှင်ကုမ္ပဏီ) မှ ထုတ်လုပ်သည့် Kung Fu Panda (ကွန်ဖူး ဝက်ဝံ) တွင် မျောက်ဆရာကြီးအဖြစ် အသံအပိုင်းမှ သရုပ်ဆောင်ခဲ့သည်။
ထိုဇာတ်ကားတွင် အခြား ထင်ရှားကျော်ကြားသော ရုပ်ရှင်သရုပ်ဆောင်များဖြစ်သည့် Jack Black (ဂျက်ဘလက်(ခ်))၊ Dustin Hoffman (ဒက်စတင် ဟော့(ဖ်)မန်း) နှင့် Angelina Jolie (အိန်ဂျလီနာ ဂျိုလီ) တို့လဲ ပါဝင်သည်။
ထို့အပြင် ဇာတ်ညွှန်းရေးဆရာတဖြစ်လဲ ဒါရိုက်တာ Anthony Szeto (အန်တိုနီ ဇက်ဒို) ၏ ၂၀၀၈ မေ ၁ ရက်နေ့တွင် ဖြန့်ချိခဲ့သည့် ရုပ်ရှင် Wushu (ဝူရှုး) တွင် အကြံပေးအနေဖြင့် အကူအညီပေးခဲ့သည်။
ထိုရုပ်ရှင်ဇာတ်ကားတွင် Sammo Hung (ဆာမို ဟန်)နှင့် Wang Wenjie (ဝမ် ဝန်ဂျယ်) တို့က သားအဖအဖြစ် သရုပ်ထားသည်။
၂၀၀၇ နိုဝင်ဘာလ တွင် Chan (ချန်း)သည် Shinjuku Incident (ရှင်ဂျုကု ဖြစ်ရပ်) ကို ဒါရိုက်တာ Derek Yee (ဒီရိခ် ရီ) နှင့်စတင်ရိုက်ကူးခဲ့ပြီး ထိုဇာတ်လမ်းတွင် Chan(ချန်း)သည် ဂျပန်သို့ ဝင်ရောက်လာသော တရုတ် ရွှေ့ပြောင်းသူတစ်ဦးအဖြစ် သရုပ်ဆောင်ရသည်။
ထိုရုပ်ရှင်ကို ၂၀၀၉ ဧပြီလ ၂ ရက်တွင် ဖြန့်ချိခဲ့သည်။
သူ၏ blog (ဘလော့ဂ်) အရ၊ Shinjuku Incident (ရှင်ဂျုကု ဖြစ်ရပ်) ပြီးစီးပြီးနောက်တွင် Chan (ချန်း) သည် ယခင်က မရိုက်ကူးခဲ့ဖူးသေးသည့် အကြောင်းအရာများကို ရိုက်ကူးရန် ဆန္ဒရှိသည်ဟု သိရသည်။
ထိုရုပ်ရှင်သည် Armour of God (ဘုရားသခင်၏ ချပ်ဝတ်တန်ဆာ) အတွဲတွင် တတိယမြောက် ဖြစ်လာမည်ဟုမျှော်လင့်ရပြီး ဇာတ်ကားအမည်မှာ Armour of God III (ဘုရားသခင်၏ ချပ်ဝတ်တန်ဆာ III)- တရုတ်ဆယ့်နှစ်ရာသီခွင်စက်ဝိုင်း ဟုခေါ်သည်။
Chan (ချန်း)သည် မူလက ၂၀၀၈ ဧပြီလ ၁ ရက်တွင် စရိုက်မည်ဟု ကြေညာခဲ့သော်လည်း ထိုရက်စွဲသည် ကျော်လွန်ခဲ့ပြီးဖြစ်သည်။
၂၀၀၇ - ၂၀၀၈ ခုနှစ် ဟောလိဝုဒ်တွင် ဖြစ်ပွားခဲ့သည့် ဇာတ်ညွှန်းရေးဆရာများ သပိတ်မှောက်ပွဲတွင် သရုပ်ဆောင်များ ပါဝင်ခဲ့ခြင်း မရှိသောကြောင့် Chan (ချန်း)သည် သူ၏ နောက်ဟောလိဝုဒ်ဇာတ်ကား The Spy Next Door (ဘေးအိမ်က သူလျှို) ကို အောက်တိုဘာလအကုန်တွင် New Mexico (နယူး မက္ကဆီကို) ၌စတင်ရိုက်ကူးခဲ့ပြီး Armour of God III (ဘုရားသခင်၏ ချပ်ဝတ်တန်ဆာ III)- တရုတ်ဆယ့်နှစ်ရာသီခွင်စက်ဝိုင်း၏ အခြေနေကို မပြီးပြတ်သေးဘဲ ထားရှိသည်။
The Spy Next Door (ဘေးအိမ်က သူလျှို) တွင် Chan (ချန်း) သည် ပုန်းလျှိုးကွယ်လျှိုးအေးဂျင့်အဖြစ် သရုပ်ဆောင်ရပြီး သူသည် သူ့ချစ်သူ၏ကလေးများကို စောင့်ရှောက်ရသောအခါ သူ၏လျှို့ဝျက်ချက်သည် ဖော်ထုတ်ခြင်းခံရသည်။
Chan (ချန်း) သည် Warring States Period (တရုတ်ပြည် စစ်ပြိုင်ခေတ်) ကို အခြေခံသော Little Big Soldier (တပ်သားကြီး ဗိုလ်မှူးငယ်) ဇာတ်ကားတွင် သိုင်းပညာ အခြေခံမရှိသည့် အဆိုတော် မင်းသား Leehom Wang (လိဟုန် ဝမ်) နှင့်အတူ သရုပ်ဆောင်ခဲ့သည်။
2009 ဇွန်လ 22 ရက်တွင် Chan (ချန်း)သည် The Karate Kid (ကာရာတေး ကောင်လေး) ကို စတင်ရိုက် ကူးရန် Los Angeles (လော့(စ်) အိန်ဂျယ်လိစ်) သို့ ထွက်ခွါခဲ့သည်။
၂၀၁၀ ဇွန်လ ၁၁ ရက်နေ့တွင် ဖြန့်ချိသည့် ထိုရုပ်ရှင်သည် Beijing (ပေကျင်း) တွင်ရိုက်ကူးခဲ့သော မူရင်းရုပ်ရှင်ကို ပြန်လည်ဆန်းသစ်ခြင်းတစ်ခုဖြစ်သည်။
ကိုးကား ပြင်ပလင့်ခ်များ Official Website Jackie Chan's Kids Corner (official) Jackie Chan Store (official) Jackie Chan's official Facebook Page Official Twitter Page Jackie Chan-IMDb Jackie Chan at Rotten Tomatoes ကဏ္ဍ:တရုတ် အနုပညာရှင်များ ကဏ္ဍ:တရုတ် အမျိုးသား ရုပ်ရှင်သရုပ်ဆောင်များ။
ကောင်းရှုံဆိပ်ကမ်းသည် ထိုင်ဝမ်တောင်ပိုင်းရှိ ကောင်းရှုံမြို့တွင် တည်ရှိသည့် အပြည်ပြည်ဆိုင်ရာ ဆိပ်ကမ်းဖြစ်သည်။
နှစ်စဉ် ကုန်စည်သေတ္တာပေါင်း ၁၀ သန်းကျော် တင်ချပေးနိုင်သည့် ထိုင်ဝမ်၏ အကြီးမားဆုံး ဆိပ်ကမ်းလည်း ဖြစ်သည်။
ကောင်းရှုံဆိပ်ကမ်းသည် တရုတ်သမ္မတနိုင်ငံ (အာအိုစီ) သယ်ယူပို့ဆောင်ရေး ဝန်ကြီးဌာန ကောင်းရှုံဆိပ်ကမ်း ဦးစီးဌာန လက်အောက်တွင် ရှိသည်။
သို့သော်လည်း ယခုနှစ်များအတွင်း ဆိပ်ကမ်းဧရိယာနှင့် အနီးဝန်းကျင်ရှိ ကောင်းရှုံမြို့၏ မြေနေရာများအား အကောင်းဆုံး အသုံးချနိုင်ရန် ကောင်းရှုံမြို့နှင့် ဆိပ်ကမ်းအား ပေါင်းစည်းကာ ကောင်းရှုံမြို့အစိုးရမှ တိုက်ရိုက်ဦးစီးရန် စီစဉ်လျက်ရှိသည်။
သမိုင်း မင်နှင့် ချင်းမင်းဆက်ခေတ် ကောင်းရှုံဆိပ်ကမ်းတည်ရှိသည့် လက်ရှိနေရာသည် မင်နှင့် ချင်းမင်းဆက်ခေတ်တွင် တံငါရွာလေးသာ ဖြစ်သည်။
ဒပ်ချ်ကိုလိုနီခေတ်၊ ကျိန့်ချိန်ကုန်းခေတ်နှင့် ဂျပန်ကိုလိုနီခေတ်တွင် စီးပွားဖြစ် ဆိပ်ကမ်းအဖြစ် တိုးချဲ့ ဆောက်လုပ်ခဲ့ကြသည်။
ချင်းမင်းဆက် ခေတ်ဦးပိုင်းတွင် ကောင်းရှုံဆိပ်ကမ်းသည် ထိုင်ဝမ်တောင်ပိုင်းဒေသ၏ ကုန်စည်ဖြန့်ဖြူးရာ အချက်အချာဖြစ်သည်။
မူလက တာကိုဆိပ်ကမ်းဟု အမည်တွင်သည်။
၁၈၅၈ ခုနှစ်တွင် တရုတ် ချင်းမင်းဆက်က ဒုတိယဘိန်းစစ်ပွဲတွင် ဗြိတိသျှတို့အား စစ်ရှုံးခဲ့ပြီး ထျန်းကျင်းစာချုပ်အရ ထိုင်ဝမ်ရှိ ဆိပ်ကမ်း ၅ ခုကို နိုင်ငံခြား ကုန်သွယ်ရေးအတွက် ဖွင့်လှစ်ပေးခဲ့ရသည်။
ယင်းတို့အနက် တာကိုဆိပ်ကမ်းသည် ၁၈၆၄ ခုနှစ်တွင် အနောက်တိုင်း ကုန်သည်များအတွက် တရားဝင် ဖွင့်လှစ်ပေးခဲ့သည်။
ချင်းမင်းဆက်ခေတ်တွင် တာကိုဆိပ်ကမ်းသည် ထိုင်နန်ရှိ အန်းဖိန်ဆိပ်ကမ်းပြီးနောက် ထိုင်ဝမ်တွင် ဒုတိယအကြီးဆုံး ဆိပ်ကမ်းဖြစ်သည်။
သို့သော်လည်း အန်းဖိန်ဆိပ်ကမ်းတွင် အနယ်ကျမှု အခြေအနေဆိုးဝါးသောကြောင့် အနောက်တိုင်း ကုန်တင်သင်္ဘောများ ဝင်ထွက်ရန် အခက်အခဲဖြစ်စေကာ တာကိုဆိပ်ကမ်းကိုသာ အဓိက အသုံးပြုလာကြသည်။
ထို့အပြင် တာကိုဆိပ်ကမ်းအနီး နယ်မြေများလည်း တဖြည်းဖြည်း ဖွံ့ဖြိုးတိုးတက်လာပြီး ကုန်ဈေးနှုန်းသက်သာသည့်အတွက် နိုင်ငံခြားအဝယ်တော်များနှင့် ရင်းနှီးမြှုပ်နှံမှုများကို ဆွဲဆောင်နိုင်ခဲ့သည်။
ထိုအချိန်မှစ၍ တာကိုဆိပ်ကမ်းအား ဗြိတိသျှနှင့် အမေရိကန်ကုန်သည်များ အာရုံစိုက်လာကြသည်။
သို့သော်လည်း နောက်ပိုင်းတွင် အမေရိကန်ကုန်သည်များ စီမံမှု မကောင်းသောကြောင့် ဗြိတိသျှတို့၏ စီးပွားရေးခွင်ဖြစ်လာသည်။
နိုင်ငံခြားကုန်သွယ်မှု တိုးတက်လာသည့်အလျောက် တာကိုဆိပ်ကမ်း အနီးတဝိုက်ရှိ ရပ်ကွက်များသည်လည်း ကြီးပွားတိုးတက်လာကြသည်။
ဂျပန်ကိုလိုနီခေတ် 250px|right|thumb|ကောင်းရှုံဆိပ်ကမ်းမုခ်ဦး ၁၈၉၅ ခုနှစ်တွင် တရုတ်တို့ ဂျပန်အား စစ်ရှုံးပြီးနောက် မာကွမ်းစာချုပ်အရ စစ်လျော်ကြေးအဖြစ် ထိုင်ဝမ်အား ဂျပန်တို့ထံ ပေးအပ်ခဲ့ရသည်။
ဂျပန်စစ်တပ်သည် ၁၈၉၆ ခုနှစ်တွင် ကောင်းရှုံဆိပ်ကမ်းအား သိမ်းပိုက်ခဲ့သည်။
ဂျပန်တို့သည် ကောင်းရှုံဆိပ်ကမ်း၏ လုပ်ငန်းဆောင်တာများကို အားဖြည့်ပေးရန် ၁၉၀၀ ပြည့်နှစ်မှစ၍ ကြိမ်ဖန်များစွာ တိုးချဲ့ဆောက်လုပ်ခဲ့သည်။
၁၉၁၂ ခုနှစ်တွင် ကူးတို့ဆိပ် ၇ ခုရှိပြီး တန် ၃ ထောင်ရှိ သင်္ဘောများ ဆိုက်ကပ်နိုင်သည်။
၁၉၃၇ ခုနှစ်တွင် ဒုတိယအကြိမ် တိုးချဲ့ခဲ့ရာ ဆိပ်ခံတံတား ၁၆ ခုဖြစ်လာကာ တန် ၈ ထောင်ရှိ သင်္ဘောများ ဆိုက်ကပ်နိုင်သည်။
တန် ၁ သောင်းကျော်သည့် သင်္ဘောများလည်း ဝင်ထွက်သွားလာ နိုင်ခဲ့သည်။
၁၉၂၄ ခုနှစ်တွင် ကောင်းရှုံ - ယိုကိုဟားမား၊ ကောင်းရှုံ - ကွမ်တုန်း၊ ကောင်းရှုံ - ထျန်းကျင်း၊ ထိုင်ဝမ် - ကိုရီးယား၊ ထိုင်ဝမ် - မန်ချူးရီးယား လိုင်းများ ပြေးဆွဲခဲ့ပြီး နှစ်စဉ် ကုန်စည်တန်ပေါင်း ၁.၅၈ သန်းခန့် တင်ချနိုင်ခဲ့သည်။
၁၉၃၉ ခုနှစ်တွင် ကုန်တင်ကုန်ချ ပမာဏမှာ တန်ပေါင်း ၃.၂ သန်းအထိ တိုးမြင့်ခဲ့ပြီး ဂျပန်ကိုလိုနီခေတ်တွင် အမြင့်ဆုံးစံချိန်သို့ ရောက်ရှိခဲ့သည်။
၁၉၄၄ ခုနှစ် နှစ်လယ်ပိုင်းတွင် မဟာမိတ်တပ်များ ပစိဖိတ်စစ်မြေပြင်တွင် ပြန်လည်ထိုးစစ်ဆင်လာကာ အမေရိကန်တပ်သည် နယူးဂီနီ၊ ဆိုက်ပန်းကျွန်း၊ ဖိလစ်ပိုင် စစ်မြေပြင်များတွင် အနိုင်ရရှိလာသည်။
အမေရိကန် လေတပ်မှာလည်း ထိုင်ဝမ်နှင့် အိုကီနာဝါအား ဗုံးကျဲတိုက်ခိုက်လာခဲ့သည်။
အောက်တိုဘာလပြီးနောက် ကောင်းရှုံဆိပ်ကမ်းသည် မဟာမိတ်တပ်၏ ပျင်းပျင်းထန်ထန် ဗုံးကျဲတိုက်ခိုက်ခြင်း ခံခဲ့ရသောကြောင့် ဆိပ်ကမ်းနှင့် ဂိုဒေါင်များ အားလုံးနီးပါး ပျက်စီးဆုံးရှုံးခဲ့သည်။
အမေရိကန်တပ်များ ကမ်းတက်စစ်ထိုးစဉ် ကောင်းရှုံဆိပ်ကမ်းအား အသုံးမချနိုင်ရန် ဂျပန်တပ်က မိမိတို့၏ သင်္ဘော ၅ စင်းကို နှစ်မြှုပ်ပြီး ဆိပ်ကမ်းကို ပိတ်ဆို့ခဲ့သည့်အတွက် ကောင်းရှုံဆိပ်ကမ်းသည် ဆိပ်ကမ်းသေတခုသဖွယ် ဖြစ်ခဲ့ရသည်။
အာအိုစီခေတ် 250px|thumb|ကုန်တင်သင်္ဘောပေါ်မှ မြင်ရသော ကောင်းရှုံဆိပ်ကမ်း ၁၉၄၅ ခုနှစ်တွင် ဂျပန်တို့ စစ်ရှုံးပြီးနောက် အာအိုစီအစိုးရသည် ထိုင်ဝမ်အား ပြန်လည်လက်ခံယူကာ အောက်တိုဘာလတွင် ကောင်းရှုံဆိပ်ကမ်းအား စီမံကြီးကြပ်ရန် ကောင်းရှုံဆိပ်ကမ်း ဦးစီးဌာနကို ဖွဲ့စည်းခဲ့သည်။
ရေမြှုပ်နေသည့် သင်္ဘောများအား ပြန်ဆယ်ယူခဲ့သည်။
၁၉၅၅ ခုနှစ်မှသာ ကောင်းရှုံဆိပ်ကမ်းကို ပုံမှန် လည်ပတ်စေနိုင်ခဲ့သည်။
၁၉၅၉ ခုနှစ်နောက်ပိုင်းတွင် ၁၂ နှစ်တာ တိုးချဲ့ရေး စီမံကိန်းကို အကောင်အထည်ဖော် ဆောင်ရွက်ခဲ့သည်။
၁၉၈၀ ခုနှစ်တွင် ဆိပ်ခံတံတား ၂၇ ခုနှင့် ဗောတံတား ၂ ခုရှိလာသည်။
ထို့နောက် ဆိပ်ကမ်းအနီးတဝိုက်တွင် ကောင်းရှုံပို့ကုန်ဇုန်၊ စက်မှုလုပ်ငန်းဇုန်၊ သံမဏိစက်ရုံ၊ သင်္ဘောဆောက်လုပ်ရေးစက်ရုံ၊ ကုန်သေတ္တာစင်တာများကို ရှေ့စဉ်နောက်ဆက် ဖွင့်လှစ်ခဲ့သည်။
၂၀၀၀ ပြည့်နှစ်တွင် ကုန်သေတ္တာစင်တာ ၅ ခုနှင့် ရေနက်ကူးတို့ဆိပ် ၈ ခုကို တိုးချဲ့ ဆောက်လုပ်ခဲ့ရာ ကုန်စည်ကိုင်တွယ်နိုင်စွမ်း နှစ်စဉ် ကုန်စည်သေတ္တာ ၁၀ သန်းအထိ မြင့်တက်လာခဲ့သည်။
ယခင်က ကောင်းရှုံဆိပ်ကမ်းသည် ကုန်တင်ကုန်ချ ပမာဏ ကမ္ဘာတွင် ဟောင်ကောင်နှင့် စင်္ကာပူပြီးနောက် တတိယအဆင့်အထိ ရှိခဲ့သည်။
၂၀၀၄ ခုနှစ်တွင် ကုန်တင်ကုန်ချ ပမာဏ ကုန်စည်သေတ္တာပေါင်း ၉.၄ သန်းရှိခဲ့ပြီး အများဆုံး စံချိန်တင်နိုင်ခဲ့သည်။
ဒီ့နောက်တွင် ဟောင်ကောင်၊ စင်္ကာပူ၊ တောင်ကိုရီးယား ဖူဆန်ဆိပ်ကမ်း တို့အပြင် အသစ်ပေါ်ပေါက်လာသည့် တရုတ် ရှန်ဟဲရန်ဆန်းဆိပ်ကမ်း၊ ကျဲ့ကျန်းနင်ပေါဆိပ်ကမ်း၊ ဆန်းတုန်းချင်းတောင်ဆိပ်ကမ်း တို့ပါ အပြိုင်အဆိုင်ဖြစ်လာသောကြောင့် ကောင်းရှုံဆိပ်ကမ်း၏ ကုန်တင်ကုန်ချ ပမာဏ ကျဆင်းလာခဲ့သည်။
၂၀၀၅ ခုနှစ်တွင် ကုန်စည်သေတ္တာ ၉.၄၇ သန်းရှိသော်လည်း ကမ္ဘာ့အကြီးဆုံး ဆိပ်ကမ်း ၂၀ အတွင်း တခုတည်းသော ကျဆင်းသည့် ဆိပ်ကမ်းဖြစ်ခဲ့သည်။
လက်ရှိတွင် ကောင်းရှုံဆိပ်ကမ်း၏ ကုန်တင်ကုန်ချ ပမာဏမှာ ထိုင်ဝမ်တခုလုံး၏ သုံးပုံနှစ်ပုံရှိသည်။
အဆောက်အဦးများ 250px|thumb|ကောင်းရှုံဆိပ်ကမ်းရှိ ကုန်တင်ကုန်ချ ဆိပ်ခံတံတား ကောင်းရှုံဆိပ်ကမ်းသည် မူလက ပင်လယ်ကမ်းခြေအိုင် တခုဖြစ်သည့် ရှည်လျားကျဉ်းမြောင်းသည့် ကမ်းရိုးတန်းတွင် တည်ရှိသည်။
အလျား ၁၂ ကီလိုမီတာ၊ အကျယ် ၁ မှ ၁.၅ ကီလိုမီတာ ရှိသည်။
အဝင်ဝမှာ မီတာ ၁၀၀ သာရှိပြီး ပုလင်းဝ အသွင်ရှိသည်။
ရေမျက်နှာပြင်မှာ ၁၂၇၆ ဟက်တာရှိကာ နှစ်ဘက်တွင် အဝင်အထွက် တပေါက်စီရှိသည်။
သင်္ဘောသွားလာနိုင်သည့် ရေကြောင်းမှာ ၁၈ ကီလိုမီတာ ရှည်လျားသည်။
ဆိပ်ကမ်းဧရိယာအတွင်းရှိ ရေအနက်မှာ ၁၁.၃ မှ ၁၆.၀ မီတာရှိ၍ တန် ၁၅၀၀၀၀ ရှိ သင်္ဘောများ ဝင်ထွက်သွားလာနိုင်၊ ဆိုက်ကပ်နိုင်သည်။
ဗောတံတား ၂၄ ခုရှိ၍ တန် ၁ သောင်းအထက် သင်္ဘော ၂၄ စင်း တပြိုင်နက်တည်း ဆိုက်ကပ်နိုင်သည်။
ရေနံတင်သင်္ဘောများဆိုက်ကပ်ရန် ဆိပ်ခံတံတား ၂ ခုရှိပြီး တန် ၁၅၀၀၀၀ နှင့် တန် ၂၅၀၀၀၀ ရှိ ရေနံတင် သင်္ဘောကြီးများ ဆိုက်ကပ်နိုင်သည်။
ကောင်းရှုံဆိပ်ကမ်းတွင် လက်ရှိ အသုံးပြုနေသည့် ဆိပ်ခံတံတားပေါင်း ၁၁၆ ခုရှိကာ ၎င်းတို့အနက် ၃၀ မှာ ကုန်စုံတင်ချနိုင်သည့် ဆိပ်ခံတံတားဖြစ်ကာ ကုန်စည်သေတ္တာတင်ချသည့် ဆိပ်ခံတံတားမှာ ၂၄ ခုရှိသည်။
ထို့အပြင် ခရီးသည်တင် သင်္ဘော၊ စစ်သင်္ဘောနှင့် ဆိပ်ကမ်းအရေးကိစ္စများအတွက် ဆိပ်ခံတံတား ၂၄ ခုရှိသည်။
ဂိုဒေါင် ၉၆ ခုရှိကာ ကုန်တန်ချိန် ၅.၇၆ သိန်း သိုလှောင်နိုင်သည်။
ကုန်တင်ကုန်ချ ကရိန်းအရေအတွက်မှာ ၁၇၀ ရှိသည်။
ဆိပ်ကမ်းမြေပုံ center|600px ဓာတ်ပုံများ ကျမ်းကိုး ပြင်ပလင့်ခ်များ ကောင်းရှုံဆိပ်ကမ်းဦးစီးဌာန(တရုတ်) Category:ထိုင်ဝမ်ရှိ ဆိပ်ကမ်းများ Category:ထိုင်ဝမ်၏ ရေကြောင်းပို့ဆောင်ရေး Category:အပြည်ပြည်ဆိုင်ရာဆိပ်ကမ်း။
၁၉၁၀ တွင် ရဲမှတ်တမ်းအဖြစ်ရိုက်ကူး ထားသော :en:Charles Ponzi ၏ပုံ ပွန်ဇီစနစ် Ponzi Scheme ဆိုသည်မှာ ငွေကြေးရင်းနှီးမြှုပ်နှံမှုနှင့်ဆိုင်သော လိမ်လည်လှည့်ဖြား နည်း တစ်ခုဖြစ်သည်။
ထိုနည်းတွင် လိမ်လည်လှည့်ဖြားသူသည် ရင်းနှီးမြှုပ်နှံသူများအား ၎င်းတို့ စတင် ထည့်ဝင်ထားသောငွေနှင့် နောက်ထပ်တိုးပွားလာသော ရင်းနှီးမြှုပ်နှံသူတို့၏ငွေများထဲမှ တချို့တဝက်ကို (လစဉ်နှစ်စဉ်) အကျိုးအမြတ်အဖြစ် လိမ်ညာ၍ပြန်ပေးကာ ကျန်ငွေများကို လှည့်ဖျားယူခြင်းဖြစ်သည်။
ပုံမှန်စီးပွားရေးလုပ်ငန်းများနှင့် ပုံမှန်ရင်းနှီးမြှုပ်နှံမှုလုပ်ငန်းများမှ မရနိုင်သော အကျိုးအမြတ်ပုံစံ (ဥပမာ။
အချိန် အနည်းငယ်အတွင်း အကျိုးအမြတ်များစွာ ရရှိနိုင်ခြင်း၊ တစ်ကြိမ်ရင်းနှီးမြှုပ်နှံထားရုံနှင့် ရေရှည်အကျိုးအမြတ်ရနိုင်ခြင်း) တို့ဖြင့် မက်လုံး ပေးကာ ရင်းနှီးမြှုပ်နှံသူများကို ဆွဲဆောင်လေ့ရှိသည်။
ရင်းနှီးမြှုပ်နှံသူများမှ နောက်ထပ်တိုး၍ ရင်းနှီးမြှုပ်နှံလေလေ၊ ရင်းနှီးမြှုပ်နှံသူအသစ်များ တိုးပွားလာလေလေ လိမ်လည်လှည့်ဖျားသူ အတွက် အကျိုးအမြတ်ရလေလေဖြစ်သည်။
လုံလောက်သော ရင်းနှီးမြှုပ်နှံသူအသစ်များ တိုးပွားမလာခြင်း၊ ရင်းနှီးမြှုပ်နှံသူများမှ အစုများကို ပြန်လည်ထုတ်ယူလိုခြင်း (ငွေပြန်ထုတ်လိုခြင်း) စသည်တို့ကြောင့် ပွန်ဇီစနစ်မှာ အလွယ်တကူ ပြိုလဲသွားတတ်သည်။
သံသယရှိဖွယ် မက်လုံးများကြောင့်သော်လည်းကောင်း၊ ရင်းနှီးမြှုပ်နှံသူများအား တရားမဝင်သည့် အစုရှယ်ယာများအား ရောင်းချတတ်ကြောင့်သော်လည်းကောင်း၊ ၎င်းပွန်ဇီစနစ် မပြိုကွဲခင်မှာပင် အာဏာပိုင်များက ဝင်ရောက်စစ်ဆေးကာ တားဆီးပိတ်ပင်ပြစ်တတ်သည်။
ဤသံသယရှိဖွယ် ရင်းနှီးမြှုပ်နှံမှုစနစ်တွင် ရင်းနှီးမြှုပ်နှံသူများ တိုးပွားလာလေလေ၊ အာဏာပိုင် တို့၏လေ့လာစောင့်ကြည့်မှုမှာ များလာလေလေဖြစ်သည်။
ပွန်ဇီစနစ်ကို နာမည်ဆိုးဖြင့်ကျော်ကြားသော လူတစ်ယောက်၏အမည်ကိုယူကာ ပေးထားခြင်း ဖြစ်သည်။
ထိုသူ၏ အမည်မှာ Charles Ponzi ဖြစ်ပြီး ၁၉၀၃ ခုနှစ်တွင် အီတလီမှ အမေရိကသို့ ပြောင်းရွှေ့လာကာ ဤစနစ်ကို အသုံးပြုခဲ့သူဖြစ်သည်။
သူသည်ပွန်ဇီစနစ်အား စတင်တီထွင်သူ မဟုတ်သော်လည်း ငွေးကြေးရင်းနှီးမှုမြောက်မြားစွာပါဝင် သော သူ၏စီးပွားရေးလုပ်ငန်းတစ်ခုတွင် ပထမဆုံးသုံးခဲ့သဖြင့် အမေရိကတွင်နာမည်ကျော်ကြားခဲ့သည်။
ထိုစီးပွားရေးလုပ်ငန်းမှာ အဖွဲ့ဝင် နိုင်ငံအချင်းချင်းတွင် အပြန်အလှန်အသုံးပြုနိုင်သော စာပို့တံဆိပ်ခေါင်းများကို ထိုနိုင်ငံတို့၏ မတူညီသော ငွေလဲလှယ်မှုအပေါ်အခြေခံ၍ အစုရှယ်ယာများအဖြစ် ရောင်းဝယ်ခြင်းလုပ်ငန်း ဖြစ်သည်။
သို့သော်နောက်ပိုင်းတွင် ရင်းနှီးမြှုပ်နှံသူတို့၏ငွေများကို သူပိုင်ငွေကြေးဓနထဲသို့ ပြောင်းလိုက်ခြင်း၊ အစဦးဆုံးရင်းနှီးမြှုပ်နှံသူတို့အား အကျိုးအမြတ်အဖြစ်ခွဲပေးခြင်း စသည်တို့ကို တရားမဝင် ပြုလုပ်ခဲ့သည်။
ရဲမှတ်တမ်းအဖြစ်ရိုက်ကူး ထားသော :en:Bernard Madoff ၏ပုံ ယခုနောက်ဆုံး ဤစနစ်ကိုသုံး၍ လိမ်လည်သူမှာ အမေရိကန်မှ NASDAQ ဥက္ကဋ္ဌဟောင်း Bernard Madoff ဆိုသူဖြစ်သည်။
ပြီးခဲ့သောနှစ်ပေါင်း ၃၀ အတွင်း US$ 65 billion(£40 billion) ကို ပွန်ဇီစနစ် သုံး၍အလွဲသုံးစားလုပ်ခဲ့ သဖြင့် ထောင်ဒဏ်နှစ် ၁၅၀ နှင့် လျော်ကြေး US$ 170 billion ပေးဆောင်ရန် တရားရုံးမှ ၂၀၀၉ ခုနှစ် ဇွန်လ ၂၉ ရက်နေ့တွင် အမိန့်ချမှတ်ခဲ့သည်။
ကိုးကား https://en.wikipedia.org/wiki/Ponzi_scheme Category:ငွေကြေး လိမ်လည်မှု။
ငွေချေးစာချုပ် () ဆိုသည်မှာ ဘဏ္ဍာရေးလောက၌ ချေးယူသူမှ ငွေပေးသူထံ ထုတ်ပေးသော ထွက်ကုန်တခု ဖြစ်သည်။
သတ်မှတ်သောကာလတွင် အတိုးပေးရန်၊ သတ်မှတ်ချိန် ပြည့်မြောက်လျှင် အရင်း ပြန်ဆပ်ရန်တို့ကို ခံဝန်သော အကြွေးလုံခြုံစေမှု (debt security) တခု ဖြစ်သည်။
အတိုးကို ကာလပိုင်းအလိုက် (လစဉ်၊ နှစ်ဝက်တကြိမ်၊ တနှစ်တကြိမ် စသဖြင့်) ပေးရတတ်သည်။
ငွေချေးစာချုပ်သည် လက်ပြောင်းလက်လွှဲပြုရန် လွယ်ကူပြီး ဈေးကွက် (bond market) သို့လည်း ရောင်းချနိုင်သေးသည်။
ငွေချေးစာချုပ်သည် ထုတ်သူတို့အား ပြင်ပငွေ ရစေပြီး ကာလရှည် ရင်းနှီးမြုပ်နှံမှုများ ပြုနိုင်သည်။
အပ်ငွေ အသိအမှတ်ပြုစာရွက်နှင့် ကွာသည်မှာ သတ်မှတ်သော သက်တမ်းဖြစ်သည်။
ငွေချေးစာချုပ်နှင့် စတော့သည် အကြွေးလုံခြုံစေမှုချင်း တူသော်လည်း အဓိက ကွာခြားချက်မှာ စတော့ကိုင်သူသည် လုပ်ငန်း၏ တစိတ်တဒေသကို ပိုင်သူဖြစ်လာပြီး ငွေချေးစာချုပ်ကိုင်သူက လုပ်ငန်းအား အကြွေးရှိသူသာ ဖြစ်သည်။
အခြားတချက်မှာ သက်တမ်းပြည့်လျှင် ငွေချေးစာချုပ်ကိုင်သူသည် လုပ်ငန်းနှင့် မဆိုင်တော့သော်လည်း စတော့ကိုင်သူမှာမူ လုပ်ငန်းရှိသရွေ့ ပိုင်ဆိုင်မှု ရှိနေမည် ဖြစ်သည်။
ခြွင်းချက်မှာ ပြန်မပေး ငွေချေးစာချုပ် (consol) တို့တွင် လုပ်ငန်းရှိသရွေ့ အတိုးရနေမည် ဖြစ်သည်။
ချေးငွေကိုမူ ပြန်ရမည် မဟုတ်ပေ။
ငွေချေးစာချုပ် ထုတ်သူများ အာဏာပိုင်အဖွဲ့အစည်းများ၊ ချေးငွေအရောင်းအဝယ်လုပ်သော အဖွဲ့အစည်းများ၊ ကုမ္ပဏီများက ငွေချေးစာချုပ် ထုတ်သည်။
ပုံမှန်အားဖြင့် ဘဏ်များ၊ အဖွဲ့အစည်းများက ဝယ်ကာ ရင်းနှီးမြုပ်နှံသူတို့အား ရောင်းတတ်သည်။
သိသင့်သော အရေးကြီးအချက်များ Nominal Amount (ငွေပမာဏ ဘယ်လောက်ပေါ်မှာ အတိုးရမှာလဲ)၊ Principal Amount (စာချုပ်သက်တမ်း အကုန်မှာ ငွေပမာဏ ဘယ်လောက်ရမှာလဲ) Issue Price (ငွေချေးစာချုပ် စရောင်းစဉ်ကတန်ဘိုး။
ပမာဏအားဖြင့်ဆိုလျှင် Nominal နှင့်အတူတူနီးပါးဖြစ်) Maturity Date (ငွေချေးစာချုပ်သက်တမ်း) စာချုပ်သက်တမ်းအလိုက် Bond များကိုအောက်ပါအတိုင်းခွဲခြားထား သည်။
Short Term (Bills): စာချုပ်သက်တမ်း ၁ နှစ်အထိ Medium Term (Notes): စာချုပ်သက်တမ်း ၁ နှစ်မှ ၁၀ နှစ်အထိ Long Term (Bonds): စာချုပ်သက်တမ်း ၁၀ နှစ်အထက် Coupon (အတိုးနှုန်း။
ပုံမှန်အားဖြင့်ဆိုလျှင် အတိုးနှုန်းမှာပုံသေဖြစ်သည်။
သို့သော်လည်း LIBOR ကဲ့သို့သော ငွေကြေးဈေးကွက်အညွှန်းကိန်း ပေါ်မူတည်၍ ပြောင်းလဲနိုင်သည်။
) The Quality of Issue (စာချုပ်အဆင့်ခွဲခြားမှု) ငွေချေးစာချုပ်၏ အဆင့်အတန်းကိုအောက်ပါအချက်များဖြင့်ခွဲခြားတတ်ကြပါတယ်။
ငွေကြေးစာချုပ်ရောင်းသူ(Issuer) နှင့် ဝယ်သူ(Bond Holder) နှစ်ဦးနှစ်ဖက်လိုက်နာရမည့်စည်းမျဉ်းစည်းကမ်းအချက်အလက်များ နှင့် ဒေသတွင်းအာဏာပိုင်အဖွဲ့အစည်းများရဲ့ငွေချေးစာချုပ်နှင့် သက်ဆိုင် သောတိကျမှန်ကန်သည့် ဥပဒေများချမှတ်ထားမှု ငွေကြေးစာချုပ်အဆင့်အတန်းသတ်မှတ်သော အဖွဲ့များရဲ့ အဆင့်သတ်မှတ်မှု Coupon Date (အတိုးပေးသောအချိန်။
များသောအားဖြင့် ၆ လတစ်ခါ အတိုးပေးတတ်ကြပါတယ်) Optionality (Bond တွေမှာ Call Option နဲ့ Put Option ဆိုပြီး Option ၂ ခုပါတတ်ကြပါတယ်) Call Option ဆိုတာက ငွေချေးစာချုပ်ရောင်းသူ (Issuer) နဲ့ဆိုင်ပါတယ်။
ငွေကြေးစာချုပ်သက်တမ်းမကုန်ခင် ချေးငွေတွေကို ပြန်ပေးခြင်း Callability လို့ခေါ်ပါတယ်။
စာချုပ်အဆင့်အတန်းသတ်မှတ်တဲ့အဖွဲ့ တွေကတော့ Call Option ပါတဲ့စာချုပ်တွေကို အဆင့်နှိမ့်ထားတတ်ပါ တယ်။